CELEX: 62012TN0114
Language: lv
Date: 2012-03-08 00:00:00
Title: Lieta T-114/12: Prasība, kas celta 2012. gada 8. martā — Bode Chemie /ITSB — Laros ( “sterilina” )

9.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 165/21
            
         Prasība, kas celta 2012. gada 8. martā — Bode Chemie/ITSB — Laros (“sterilina”)
   (Lieta T-114/12)
   2012/C 165/36
   Valoda, kādā sagatavots prasības pieteikums — franču
   
      Lietas dalībnieki
   
   
      Prasītāja: Bode Chemie GmbH (Hamburga, Vācija) (pārstāvis — N. Aicher, advokāts)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Laros Srl (Cremona, Itālija)
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2012. gada 16. janvāra lēmumu lietā R 2423/2010-4 un
            
         
               —
            
            
               piespriest atbildētājam atlīdzināt tiesāšanās izdevumus, tai skaitā apelācijas procesā ITSB radušos izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: otra procesa ITSB Apelāciju padomē dalībniece
   
      Attiecīgā Kopienas preču zīme: grafiska preču zīme, kas ietver vārdisku elementu “sterilina” baltā un sarkanā krāsā, attiecībā uz precēm, kas ietilpst 3. un 5. klasē — Kopienas preču zīmes reģistrācijas pieteikums Nr. 8120032
   
      Iebildumu procesā pretstatītās preču zīmes vai apzīmējuma īpašnieks: prasītāja
   
      Pretstatītā preču zīme vai apzīmējums: Kopienas preču zīme “STERILLIUM” Nr. 221168 attiecībā uz precēm, kas ietilpst 5. klasē; Kopienas grafiska preču zīme “BODE Sterillium” zilā un baltā krāsā Nr. 6262257 attiecībā uz precēm, kas ietilpst 5. klasē
   
      Iebildumu nodaļas lēmums: iebildumus pilnībā noraidīt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Regulas Nr. 207/2009 8. panta 1. punkta b) apakšpunkta pārkāpums, jo, pretēji Apelāciju padomes viedoklim, visaptverošs atbilstošo identiskuma un/vai līdzības kritēriju starp precēm, līdzības kritēriju starp apzīmējumiem un pretstatītās preču zīmju atšķirtspējas novērtējums liekot konstatēt, ka sabiedrībai pastāv sajaukšanas iespēja